stanford-oval/wikipedia huggingface dataset:
עונת 2016/2017 בבונדסליגה
קבוצות ואצטדיונים

18 קבוצות משתתפות במשחקי הליגה. מועדון ספורט פרייבורג ור.ב. לייפציג הצטרפו לליגה לאחר שסיימו את העונה הקודמת בשני המקומות הראשונים בליגה השנייה, בהתאמה. במקומן נשרו לליגה השנייה הנובר 96 ושטוטגרט. קבוצת איינטרכט פרנקפורט, שהתמודדה מול נירנברג במשחקי הפלייאוף בסיום העונה הקודמת, הצליחה לשמור על מקומה בליגה הבכירה.
באיירן מינכן, ר.ב. לייפציג ובורוסיה דורטמונד הבטיחו את מקומן בשלב הבתים בעונה הבאה של ליגת האלופות. הופנהיים, שסיימה במקום הרביעי, תתמודד בשלב הפלייאוף. פ.צ. קלן, שסיימה את העונה במקום החמישי הבטיחה את מקומה בשלב הבתים של העונה הבאה בליגה האירופית והרטה ברלין שסיימה במקום השישי תתמודד בשלב המוקדמות השלישי של המפעל.
אינגולשטאדט 04 ודרמשטאדט 98, שסיימו בשני המקומות האחרונים ירדו בסיום העונה לליגה השנייה. וולפסבורג שסיימה במקום ה-16 תתמודד נגד הירידה מול איינטרכט בראונשווייג שסיימה את העונה במקום השלישי בליגה השנייה.
| קבוצה | עיר | אצטדיון | תכולה |
| --- | --- | --- | --- |
| אאוגסבורג | אאוגסבורג | WWK ארנה | 30,660 |
| איינטרכט פרנקפורט | פרנקפורט | קומרצבנק ארנה | 51,500 |
| אינגולשטאדט 04 | אינגולשטאדט | אאודי שפורטפארק | 15,000 |
| באייר לברקוזן | לברקוזן | באיי ארנה | 30,210 |
| באיירן מינכן | מינכן | אליאנץ ארנה | 75,000 |
| בורוסיה דורטמונד | דורטמונד | זיגנאל אידונה פארק | 81,360 |
| בורוסיה מנשנגלדבך | מנשנגלדבך | בורוסיה פארק | 54,010 |
| דרמשטאדט 98 | דרמשטאדט | אצטדיון בולנפלטור | 17,000 |
| הופנהיים 1899 | זינסהיים | ריין-נקר ארנה | 30,150 |
| המבורג | המבורג | אימטק ארנה | 57,000 |
| הרטה ברלין | ברלין | האצטדיון האולימפי של ברלין | 74,475 |
| וולפסבורג | וולפסבורג | פולקסווגן ארנה | 30,000 |
| ורדר ברמן | ברמן | וזרשטדיון | 42,100 |
| פרייבורג | פרייבורג | שוורצוואלדשטדיון | 24,000 |
| מיינץ 05 | מיינץ | קופאס ארנה | 34,000 |
| פ.צ. קלן | קלן | אצטדיון ריין אנרגי | 50,374 |
| ר.ב. לייפציג | לייפציג | רד בול ארנה | 42,959 |
| שאלקה 04 | גלזנקירכן | פלטינס ארנה | 62,271 |
שינויי מאמנים

| קבוצה | מאמן יוצא | סיבת עזיבה | תאריך עזיבה | מיקום | מאמן נכנס | תאריך המינוי |
| --- | --- | --- | --- | --- | --- | --- |
| באיירן מינכן | פפ גווארדיולה | סיום חוזה | 30 ביוני 2016 | טרום עונה | קרלו אנצ'לוטי | 1 ביולי 2016 |
| אינגולשטאדט 04 | ראלף האזנהוטל | עבר לר.ב. לייפציג | 30 ביוני 2016 | טרום עונה | מרקוס קאוצינסקי | 1 ביולי 2016 |
| ר.ב. לייפציג | ראלף רנגניק | עבר לתפקיד מנהל הקבוצה | 30 ביוני 2016 | טרום עונה | ראלף האזנהוטל | 1 ביולי 2016 |
| שאלקה 04 | אנדרה ברייטנרייטר | פוטר | 30 ביוני 2016 | טרום עונה | מרקוס ויינצירל | 1 ביולי 2016 |
| אאוגסבורג | מרקוס ויינצירל | עבר לשאלקה 04 | 30 ביוני 2016 | טרום עונה | דירק שוסטר | 1 ביולי 2016 |
| דרמשטאדט 98 | דירק שוסטר | עבר לאאוגסבורג | 30 ביוני 2016 | טרום עונה | נורברט מאייר | 1 ביולי 2016 |
| ורדר ברמן | ויקטור סקריפניק | פוטר | 18 בספטמבר 2016 | 18 | אלכסנדר נורי | 18 בספטמבר 2016 |
| המבורג | ברונו לאבאדיה | פוטר | 25 בספטמבר 2016 | 16 | מרכוס גיסדול | 25 בספטמבר 2016 |
| וולפסבורג | דיטר הקינג | פוטר | 17 באוקטובר 2016 | 14 | ולריאן איסמאל | 17 באוקטובר 2016 |
| אינגולשטאדט 04 | מרקוס קאוצינסקי | פוטר | 6 בנובמבר 2016 | 14 | מאיק ולפורגיס | 12 בנובמבר 2016 |
| דרמשטאדט 98 | נורברט מאייר | פוטר | 5 בדצמבר 2016 | 16 | טורסטן פרינגס | 27 בדצמבר 2016 |
| בורוסיה מנשנגלדבך | אנדרה שוברט | פוטר | 20 בדצמבר 2016 | 16 | דיטר הקינג | 21 בדצמבר 2016 |
| וולפסבורג | ולריאן איסמאל | פוטר | 26 בפברואר 2017 | 14 | אנדריס יונקר | 27 בפברואר 2017 |
| באייר לברקוזן | רוג'ר שמידט | פוטר | 5 במרץ 2017 | 10 | טייפון קורקוט | 6 במרץ 2017 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1 | באיירן מינכן | 34 | 25 | 7 | 2 | 89 | 22 | 67 | 82 |
| 2 | ר.ב. לייפציג | 34 | 20 | 7 | 7 | 66 | 39 | 27 | 67 |
| 3 | בורוסיה דורטמונד | 34 | 18 | 10 | 6 | 72 | 40 | 32 | 64 |
| 4 | הופנהיים | 34 | 16 | 14 | 4 | 64 | 37 | 27 | 62 |
| 5 | פ.צ. קלן | 34 | 12 | 13 | 9 | 51 | 42 | 9 | 49 |
| 6 | הרטה ברלין | 34 | 15 | 4 | 15 | 43 | 47 | 4- | 49 |
| 7 | פרייבורג | 34 | 14 | 6 | 14 | 42 | 60 | 18- | 48 |
| 8 | ורדר ברמן | 34 | 13 | 6 | 15 | 61 | 64 | 3- | 45 |
| 9 | בורוסיה מנשנגלדבך | 34 | 12 | 9 | 13 | 45 | 49 | 4- | 45 |
| 10 | שאלקה 04 | 34 | 11 | 10 | 12 | 45 | 40 | 5 | 43 |
| 11 | איינטרכט פרנקפורט | 34 | 11 | 9 | 14 | 36 | 43 | 7- | 42 |
| 12 | באייר לברקוזן | 34 | 11 | 8 | 15 | 53 | 55 | 2- | 41 |
| 13 | אאוגסבורג | 34 | 9 | 11 | 14 | 35 | 51 | 16- | 38 |
| 14 | המבורג | 34 | 10 | 8 | 16 | 33 | 61 | 28- | 38 |
| 15 | מיינץ 05 | 34 | 10 | 7 | 17 | 44 | 55 | 11- | 37 |
| 16 | וולפסבורג | 34 | 10 | 7 | 17 | 34 | 52 | 18- | 37 |
| 17 | אינגולשטאדט 04 | 34 | 8 | 8 | 18 | 36 | 57 | 21- | 32 |
| 18 | דרמשטאדט 98 | 34 | 7 | 4 | 23 | 28 | 63 | 35- | 25 |
| מיקום | תוצאה |
| --- | --- |
מקום 1-3: שלב הבתים בליגת האלופות
מקום 4: שלב הפלייאוף בליגת האלופות
מקום 5-6: שלב הבתים בליגה האירופית
מקום 7: סיבוב המוקדמות השלישי בליגה האירופית
מקום 16: פלייאוף ההישארות
מקום 17-18: ירידה לליגה השנייה
מלך השערים

| מיקום | שחקן | קבוצה | שערים |
| --- | --- | --- | --- |
| 1 | גבון פייר-אמריק אובאמיינג | בורוסיה דורטמונד | 31 |
| 2 | פולין רוברט לבנדובסקי | באיירן מינכן | 30 |
| 3 | צרפת אנתוני מודסט | פ.צ. קלן | 25 |
| 4 | גרמניה טימו ורנר | ר.ב. לייפציג | 21 |
| 5 | גרמניה מריו גומז | וולפסבורג | 16 |
| 6 | קרואטיה אנדריי קרמאריץ' | הופנהיים | 15 |
| 6 | גרמניה מקס קרוזה | ורדר ברמן | 15 |
| 8 | הולנד אריין רובן | באיירן מינכן | 13 |
| 9 | בוסניה והרצגובינה ודאד איבישביץ' | הרטה ברלין | 12 |
| 10 | גרמניה סרג' גנאברי | ורדר ברמן | 11 |
| 10 | גרמניה פלוריאן נידרלכנר | פרייבורג | 11 |
| 10 | מקסיקו חאבייר הרננדס | באייר לברקוזן | 11 |
| 10 | גרמניה לארס שטינדל | בורוסיה מנשנגלדבך | 11 |
| 10 | גרמניה סנדרו וגנר | הופנהיים | 11 |
הערות שוליים

↑  ברונו לבאדיה פוטר מהמבורג, מרקוס גיזדול חתם עד תום העונה, באתר וואלה, 25 בספטמבר 2016
↑  דיטר הקינג פוטר מוולפסבורג: "אני מאוכזב אבל מכבד את ההחלטה", באתר וואלה, 17 באוקטובר 2016
↑  הבוס החדש של אלמוג כהן: מאיק ולפורגיס מונה למאמן אינגולשטאדט, באתר וואלה, 12 בנובמבר 2016
↑  טורסטן פרינגס מונה למאמן דרמשטאדט: "מאושר שבחרו בי", באתר וואלה, 27 בדצמבר 2016
↑  אנדרה שוברט פוטר מבורוסיה מנשנגלדבאך, דיטר הקינג ימונה במקומו, באתר וואלה, 21 בדצמבר 2016
↑  גרמניה: ולריאן עיסמאל פוטר מוולפסבורג, באתר וואלה, 26 בפברואר 2017
↑  אנדריס יונקר מונה למאמנה של וולפסבורג, באתר וואלה, 27 בפברואר 2017
↑  טייפון קורקוט מונה למאמן באייר לברקוזן במקום רוג'ר שמידט, באתר וואלה, 6 במרץ 2017
פאב

.
חזית של פאב בלונדון
הגשה של משקאות אלכוהוליים בפאב
פאב (באנגלית: Pub, שמות נוספים: בר, בית מרזח או מסבאה) הוא בית עסק שמקורו בתרבות הדוברת אנגלית ובאיים הבריטיים, המוכר משקאות אלכוהוליים כגון בירה, קוקטיילים ושאר משקאות חריפים.
שני השמות הנפוצים למקום זה הם פאב - קיצור של Public house או בר שמקורו במילה האנגלית bar שמקורה במוט או דלפק שהפריד בין האנשים שבאו למקום לבין המוזג. במקור, תפקידו העיקרי היה מקום מפגש ומקום לממכר אוכל ומשקאות חריפים. כיום עיקר תפקידו של הפאב הוא מקום בילוי. השינוי בתפקיד הפך את הפאב למקום שמוכר אווירה מסוימת והמשקאות המשכרים משמשים לעיתים רק כאמצעי.
מרבית הפאבים נמצאים בארצות שבהם נהוג לדבר אנגלית ומשם גם מקורם, בפרט אנגליה, אירלנד, קנדה, אוסטרליה וניו זילנד. הביקור בפאב השכונתי הוא דבר שבשיגרה ונעשה אף על בסיס יומי. באנגליה עצמה יש כ-60,000 פאבים. באירלנד נהוג[דרוש מקור] לארגן הסעות[דרושה הבהרה] מהפאבים לבתי הלקוחות למניעת נהיגה בשכרות.
פאב המספק גם לינה נקרא פונדק. בפאבים נהוג גם לשחק משחקים, כמו הטלת חיצים, חידונים, דומינו ובעיקר ביליארד. בפאבים מודרניים ניתן למצוא לעיתים גם משחקי וידאו ומכונות הימורים.
מיתוג עצמי

פאבים מסוימים נוהגים לבסס את שמם על מוטיב ייחודי המפרסם ומייחד אותם. דוגמאות למוטיבים כאלו:
בר בירה: בר שמציע מבחר מעל הממוצע של סוגי בירה מהחבית בנוסף למבחר של בירות בבקבוקים. בישראל לאחרונה מחלקים פרסים לברים שמקדמים את תרבות צריכת הבירה.
בר כדורגל: פאב בו מתכנסים אוהדי כדורגל לפני משחקים, או בזמן המשחקים כדי לצפות בהם על מסך גדול תוך שתייה משקאות אלכוהוליים ואכילת כיבוד קל. יש פאבי כדורגל המזוהים עם קבוצת כדורגל מסיימת, ומהווים מעין "בית" לאוהדי הקבוצה.
בר תצפית: בר הממוקם בדרך כלל בקומתו האחרונה של גורד שחקים ומכיל תצפית פנורמית על הנוף שסביב. לעיתים הבר עצמו גם מסתובב ב-360 מעלות. ברים כאלו יש למשל בניו יורק, בהו צ'י מין סיטי ועוד.
בר ויסקי Whiskey Bar: בר שההתמחות שלו היא ויסקי.
גו גו בר Go Go Bar: בר שהאטרקציה שלו היא נשים בלבוש מינימלי שמבדרות את האורחים. ברים אלו נפוצים בעיקר בתאילנד ובשפה המקומית הם נקראים A-Go-Go. בכל כניסה לגו גו בר יש וילון בכניסה על מנת לשמור על פרטיות הנשים. חלק מן הנשים בגו גו בר עובדות בזנות.
גסטרופאב (באנגלית: Gastropub) הוא הֶלחֵם המילים גסטרונומיה ופאב המעיד על שילוב בין קולינאריה לפאב.
עישון בפאבים

מחקרים שנערכו הראו כי שנתיים לאחר הגבלת העישון בפאבים ניתן היה למצוא השפעה מעורבת: מצד אחד פאבים מסוימים אכן הרגישו ירידה במכירת משקאות, אך פאבים אחרים הרוויחו יותר על ידי פיתוח והרחבת מגוון מוצרי המזון המוצעים למכירה[דרוש מקור].
עישון בפאבים > עישון בפאבים בישראל

החל משנת 1983 נאסר בישראל העישון בבתי קפה ומסעדות למעט באזור המיועד למעשנים והמוגבל בגודלו לפי החוק. אף על פי כן, אכיפה בפועל על בתי עסק החלה רק בנובמבר 2007. בעלי פאבים וברים רבים חששו בתחילה שליישום החוק עלולה להיות השפעה שלילית על המכירות[דרוש מקור].
ראו גם

בר (עסק)
טברנה
עד החתונה זה יעבור (סרט, 1998)

| --- | --- |

 בימוי:  פיטר ברג 
 הופק בידי:  סינדי קוון   דיאן נאבאתוף   מייקל שיפר
 תסריט:  פיטר ברג 
 עריכה:  דן לבנטל 
 שחקנים ראשיים:  ג'ון פאברו   קמרון דיאז   כריסטיאן סלייטר   ללנד אורסר   ג'רמי פיבן
 מוזיקה:  סטיוארט קופלנד 
 צילום:  דוד הניגס 
 מדינה:  ארצות הברית 
 חברת הפקה:  Interscope Communications 
 חברה מפיצה:  PolyGram Filmed Entertainment
 שיטת הפצה:  וידאו על פי דרישה 
 הקרנת בכורה:  25 בנובמבר 1998
 משך הקרנה:  100 דק' 
 שפת הסרט:  אנגלית 
 סוגה:  סרט קומדיה 
 תקציב:  10 מיליון דולר
 הכנסות:  9.9 מיליון דולר
 הכנסות באתר מוג'ו:   verybadthings
 דף הסרט ב־IMDb
 
עד החתונה זה יעבור (במקור: Very Bad Things) היא קומדיה שחורה שביים פיטר ברג ב-1998.
תקציר העלילה

קייל פישר עתיד להתחתן עם בלונדינית יפהפייה בשם לורה גארטי בעוד שבוע, ולכן הוא מארגן מסיבת רווקים בלאס וגאס. הוא יוצא לשם עם ארבעה מחבריו: רוברט בויד האקסצנטרי והפלספני, צ'ארלס מור, מכונאי שתקן, מייקל בארקו ואחיו אדם, יהודי מאמין והיסטרי. החמישה מגיעים לווגאס, שם הם מתהוללים: מהמרים בקזינו, משתמשים בסמים ומביאים לחדרם המהודר חשפנית שהיא גם נערת ליווי. מייקל נכנס עמה לחדר המקלחת ומקיים עימה יחסי מין פרועים, במהלכם היא מקבלת מכה חזקה בראשה מוו, הנראה כמו יתד, והיא מתה.
החברים נלחצים מאוד, אך בויד לוקח פיקוד ומשכנע את השאר לנסות לטשטש את הסימנים ולקבור את הגופה במדבר. כמה רגעים אחר כך נשמעת דפיקה בדלת, ונכנס לחדר איש האבטחה, לאחר ששמע רעשים שבקעו מן החדר. בויד מצליח לשחד אותו, לאחר שסיפר לו שהם חגגו בחדר בשתיית אלכוהול וסמים, אולם רגע לפני שעזב את החדר, הבחין בגופתה של הנערה מבצבצת דרך דלת המקלחת. האיש ניגש לבדוק את הגופה, שם מתפתחת תגרה בינו לבין החברים, עד אשר בויד משתמש בדוקרן שמצא בחדר ודוקר את האיש. החברים נועלים אותו בחדר האמבטיה והוא מדמם למוות. הם מנקים את כל חדר האמבטיה מכתמי הדם, חותכים את שתי הגופות ועוטפים את החלקים בניילון, מכניסים לתוך מזוודות ונוסעים לקבור אותן במדבר.
לאחר שהם שבים לביתם, כעבור יממה, חייהם משתנים בתכלית. בויד הוא היחיד שמתנהג כרגיל, ומרגיש בטוח ומחושב. אדם נתון בהיסטריה מוחלטת, דבר הגורם לתסיסה בין החברים, ויכוח קולני והתקטטות בערב החזרה לקראת החתונה. שם מייקל מאבד שליטה לאחר שהתרגז על אדם, ונכנס למכוניתו במטרה לפגוע במכוניתו של אדם. מייקל דורס את אדם, שניסה לעצור אותו, והוא מת זמן קצר אחר כך. אשתו של אדם, לואיז, מגלה אחר כך פתק בו מתוודה אדם על מעשיו בוגאס, והיא יוצאת לבדוק את העניין. בויד לא היה מרוצה מזה שהיא יודעת יותר מדי, ורוצח אותה, כשבלהט האירועים הוא רוצח גם את מייקל.
בינתיים, לורה, שמבטאת אובססיביות לגבי החתונה זה זמן רב, מתעקשת כי דבר לא יגרום לה לחרוג מן התכנון הקפדני של הטקס, אף לא בקשתו של קייל, החתן, לבטל או לדחות אותו. בעת הטקס עצמו, בשירותים, מתפרץ בויד על קייל בטענה שהוא צריך לקבל ממנו דמי ביטוח. אז מופיעה לורה ומגוננת על קייל, כשהיא מטיחה בראשו של בויד מוט לתליית בגדים, והוא מת. כך לכאורה תמו כל צרותיהם של קייל ולורה (כשם הסרט).
קייל וצ'ארלס נוסעים באישון לילה לקבור את בויד באותו אופן בו קברו את שתי הגופות בווגאס. בדרך חזרה, מכוניתם מתנגשת חזיתית ברכב שבא לפניהם, ושניהם יוצאים נכים מן התאונה: קייל קטוע רגליים וצ'ארלס משותק בכיסא גלגלים. חייה המאושרים של לורה הופכים לסיוט. הסרט מסתיים בפסימיות רבה.
ניתוח הסרט

הבמאי מציג את רצח שני האנשים בווגאס כנקודת מפנה בסרט, אשר כל ההתרחשויות אחריו נראות כעונשים שמטיל אלוהים על המעורבים ברציחות. הבמאי מערבב קומיות, מתח ודרמטיות בתוך הסרט בעל העריכה האנרגטית והבימוי הקצבי. הבמאי פיטר ברג שיחק באותן שנים בסדרת הדרמה הרפואית "שיקגו הופ", וייתכן כי הושפע ממנה מבחינת תכנים של חולי ומוות.
השחקנים

ג'ון פאברו - קייל פישר
קמרון דיאז - לורה גארטי
ללנד אורסר - צ'ארלס מור
כריסטיאן סלייטר - רוברט בויד
ג'רמי פיבן - מייקל בארקו
דניאל סטרן - אדם בארקו
ג'ין טריפלהורן - לואיז בארקו
פאנצ'ו דמינגס - איש האבטחה
עובר מה שעובר

| --- | --- |

 סינגל בביצוע אברהם פריד
 מתוך האלבום כמה טוב שנפגשנו
 יצא לאור:  אוגוסט 2017
 סוגה:  מוזיקה ישראלית
 שפה:  עברית 
 אורך:  3:37
 כתיבה:  אודי דמארי
 לחן:  אודי דמארי
 הפקה:  יובל סטופל
 
עובר מה שעובר הוא פזמון ישראלי שכתב והלחין אודי דמארי, ובוצע על ידי הזמר החסידי האמריקאי אברהם פריד, באלבומו כמה טוב שנפגשנו.
רקע

מילות השיר עוסקות בניחום ועידוד על הצרות בחיים, ובכך שעם ישראל עובר אותן ביחד.
מילות הפזמון בשיר הן "על כולנו עובר מה שעובר, רק לקום להתגבר; אל תיפול אחי, האמונה בלב. על כולנו עובר מה שעובר, רק תקום ותתגבר, ותתעודד כי אלוקים שומר".
השיר זכה לפרסום רב ולהצלחה במגזר הדתי והחרדי והושמע גם במגזר החילוני. היה מהשירים המושמעים בתחנות רדיו קול חי ורדיו קול ברמה והועמד מספר פעמים בראש מצעד ההאזנות לתחנות החרדיות.
הערות שוליים

↑  יאיר טוקר, ‏אלו השירים הכי מושמעים השבוע ברדיו החרדי, באתר כיכר השבת, 14 בינואר 2018
יאיר טוקר, ‏בשבוע האחרון של תשע"ז: אברהם פריד ואיציק דדיה מובילים בהשמעות, באתר כיכר השבת, 18.09.17
יאיר טוקר, ‏אלו השירים הכי מושמעים השבוע ברדיו החרדי, באתר כיכר השבת, 12.09.17
"עובר מה שעובר": אברהם פריד כובש את המצעד, באתר כיכר השבת, 27.08.17
| אברהם פריד |
| --- | --- | --- |
| אלבומים | אף יהודי לא ישאר מאחור • זה הזמן • תנו שבח • קץ לגלות • מלווה מלכה • מעגל השנה 2 • אנחנו מוכנים • מעגל השנה 3 •   אדרבה • אוצרות יהודיים (שני חלקים, כל אחד ביידיש ובעברית) • שטר התנאים • ברכה והצלחה • האפ קאזאק • חזק! • ניגון הבעש"ט • יחיד ורבים • אבינו מלכנו • בין כך ובין כך • הלהיטים הגדולים • יענקל יענקל • אוסף להיטי העשור • רצוננו לראות את מלכנו • א מחייה •  אוצר של יראת שמיים • כמה טוב שנפגשנו • פרויקט רילקס עם אברהם פריד (שני חלקים) • Good Old Days • אברהם פריד בהופעה חיה בישראל (אלבום כפול) |  |
| סינגלים | עלה קטן שלי • כי הרבית • כמה טוב שנפגשנו • ירושלים שבלב • הנני בידך • אחים בנפש • עובר מה שעובר • אבא • אוטוטו • בצורת • רצוננו |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
סקוט לוול

| --- | --- |
אין תמונה חופשית
 לידה:  22 בפברואר 1965 (בן 59) דנוור, ארצות הברית 
 מדינה:  ארצות הברית 
 תקופת הפעילות:  מ-1986
 מקום לימודים:  קולג' קונטיקט  בית הספר הופקינס 
 http://www.scottlowell.com
 פרופיל ב-IMDb
 
סקוט לוול (באנגלית: Scott Lowell;‏ נולד ב-22 בפברואר 1965) הוא שחקן אמריקאי, שהתפרסם בעיקר מתפקידו בתור תיאודור "טד" שמידט (אנ') בסדרת הטלוויזיה הפופולרית "הכי גאים שיש" (2005-2000) ברשת שואוטיים.
ביוגרפיה

לוול נולד בדנוור, קולורדו וגדל מחוץ לניו הייבן, קונטיקט. הוא מאומץ.
הוא למד בבית הספר הופקינס (אנ') בניו הייבן ולאחר מכן בקונטיקט קולג' לאמנויות (אנ') בניו לונדון (אנ'), קונטיקט. הוא עבר לשיקגו מיד לאחר סיום לימודיו כדי להמשיך בקריירת משחק.
קריירה

בשנת 2012 שיחק בסרט הדרמה המשפטי "The Chicago 8" בו גילם את התובע ריצ'רד שולץ; את הסרט כתב ביים הבמאי הישראלי-אמריקאי פנחס פרי אודות סיפורם של "השבעה משיקגו", קבוצת מפגינים שהתנגדו למלחמת וייטנאם ושהואשמו בקשירת קשר בשנת 1968.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | The Debtors | ג'ורג' |  |
| 2006 | Trapped Ashes | הנרי |  |
| 2007 | כוכב הפינג פונג | טום |  |
| 2008 | To Live and Die in Dixie | פארקר בראיינט |  |
| 2012 | The Chicago 8 | ריצ'רד שולץ |  |
| 2015 | Better Half | זאק ריילי |  |
| 2018 | Monsoon | מארק |  |
| 2020 | Gangcheolbi 2: Jeongsanghoedam | ראש הצוות |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | מהדורה מוקדמת | סקוט | פרק: "The Wedding" |
| 1999 | קרוליין בעיר | קארל | פרק: "Caroline and the Firing Squad" |
| 2000 | פרייז'ר | צ'אק | פרק: "Something About Dr. Mary" |
| 2000 | Alien Fury: Countdown to Invasion | לירד ג'ונס | סרט טלוויזיה של UPN |
| 2000 - 2005 | הכי גאים שיש | תיאודור "טד" שמידט (אנ') | תפקיד ראשי (5 עונות): 83 פרקים |
| 2006 - 2009 | אבא אמריקאי | פליקס / ברט / ברני | דיבוב; 4 פרקים |
| 2008 | מחשבות פליליות | מייק היקס | פרק: "The Crossing" |
| 2008 | העוקץ | אנדרו גרנט | פרק: "The Miracle Job" |
| 2009 | גיבורים | פרופסור | פרק: "Chapter One 'Orientation/Jump, Push, Fall" |
| 2010 | הסנגורים | קונלון | פרק: "Nevada v. Carter" |
| 2010 | Donna's Revenge | סטיב | סדרת רשת; 2 פרקים |
| 2011 - 2014 | בונז | ד"ר דאגלס פילמור | 3 פרקים |
| 2011 | NCIS | טרי תומאס | פרק: "One Last Score" |
| 2011 | סופר נינג'ה | מר ברדפורד | פרק: "Mr. Bradford" |
| 2011 | CSI: ניו יורק | דווייט גווין | פרק: "Air Apparent" |
| 2012 | קאסל | דייוויד הרננדה | פרק: "An Embarrassment of Bitches" |
| 2012 | CSI | גווין פירסון | פרק: "CSI on Fire" |
| 2013 | משפחת פוסטר | דוקטור | פרק: "Vigil" |
| 2016 | שעת שיא | ריצ'רד וייקפילד | פרק: "The Dark Night" |
| 2016 | Adoptable | סקוט פישמן | סדרת רשת; 6 פרקים גם תסריטאי ומפיק |
| 2017 | Hashtag Awareness: The Webseries | דארן | סדרת רשת; פרק: "The One Where Darren Can't Take a Break" |
| 2019 | I'm Sorry | ד"ר וולש | פרק: "Extra Boobs" |
| 2019 | NCIS: ניו אורלינס | מר בל | פרק: "Overlooked" |
הערות שוליים

↑  "Jawbreaker Transcript". 13 בדצמבר 2002. {{cite web}}:  (עזרה)
| --- | --- |
בקרת זהויות :  GND: 139778551  ISNI: 0000 0000 4603 9462  LCCN: no99078875  VIAF: 29171308   WorldCat (עם VIAF): 29171308 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
עניבת אסקוט

ג'ון סינגר סרג'נט עונב עניבת אסקוט עם סיכה באזור שנת 1880.
עניבת אסקוט או אסקוט היא עניבה קצרה בעלת שני קצוות רחבים (שלא כמו עניבה רגילה שמתרחבת רק בקצה אחד). לרוב עשויה ממשי בצבע אפור בהיר, ומהודקת בסיכה. לרוב היא נענבת עם חליפת בוקר בחתונות ועם חליפת טרקלין שחורה, אך ניתן גם לענוב אותה עם חליפה בעלת מראה רשמי ופראק. עניבה דומה ופחות רשמית היא הקראבט, שעשוי ממשי ארוג ודק יותר כדי שישב בנוחות על העור, ולרוב הוא בא בדוגמאות רבות וצבעוניות.
היסטוריה

האסקוט התפתח מתוך הקראבט שהיה נפוץ בתחילת המאה ה-19, בעיקר בזמנו של הדנדי בו ברומל. הוא היה עשוי מפשתן מעומלן היטב וקשור בחוזקה מסביב לצוואר. לאחר מכן בשנות ה-80 בני המעמד הבינוני והגבוה התחילו ללבוש גרסה רפויה יותר באירועים רשמיים עם מעילי בוקר, ועם פראקים. שעד היום נלבשים לפעמים עם אסקוטים. (במיוחד חליפות בוקר) המפגשים במסלול המרוצים אסקוט העניקו לו את שמו, למרות שהם כבר לא נלבשו שם בתקופה האדוארדית. אבל עניבת האסקוט עדיין הייתה נפוצה בעולם העסקים בסוף המאה ה-19 ובתחילת המאה ה-20.
שימוש אזרחי

מושל וירג'יניה לשעבר, ראלף נורת'ם, ענוב בעניבת אסקוט. נושא את נאום ההשבעה שלו. 2018
ציור של חתנים עונבים עניבת אסקוט עם סיכה. 1904
בוני דה קסטלאן עונב עניבת אסקוט.
ג'ורג' אוגוסטוס סלה עונב עניבת אסקוט. אחרי 1863
שימוש צבאי

תלמידים בבית ספר לקצינים מועמדים בארצות הברית עונבים עניבות אסקוט, לבן ברמה הנמוכה יותר, כחול באמצעית ושחור בגבוהה. צנחנים בארצות הברית מקבלים עניבת אסקוט כחולה בסיום ההכשרה שלהם. בחיל הים האמריקאי הוא נלבש בטקסים. בצבא הולנד האסקוט הוא חלק מהמדים. ובצבא הדני הוא נלבש בטקסים.
חיילים פקיסטנים עונבים אסקוטים אדומים.
חיילי צבא ההגנה היבשתי של יפן עונבים אסקוטים אדומים.
חייל דני עונב אסקוט אדום.
חייל קפריסאי עונב אסקוט כחול.
חולצה ואסקוט מ"אפוקליפסה עכשיו".
חיילי חיל הים של ארצות הברית בלבושם הרשמי.
חיילי חיל הים של ארצות הברית עונבים אסקוטים כחולים.
נשיא עיראק לשעבר, סדאם חוסיין עונב אסקוט בצבע ירוק זית כחלק ממדיו.
זקיף במשמר הנשיאותי הטורקי עונב אסקוט ירוק.
זקיף הודי עונב אסקוט עם פסים.
בכלי התקשורת

בסקובי דו, סדרת אנימציה אמריקאי, דמותו של פרד ג'ונס עונבת אסקוט כתום מיוחד. שלרוב מזוהה בטעות כצעיף. אסקוטים כאלו נלבשו על ידי מתבגרים וצעירים בסוף שנות ה-60, בזמן ש"סקובי דו" נוצר. השמירה האנכרוניסטית על האסקוט בחלק מהעיבודים המודרניים של הסדרה הפכה למקור לבדיחות.
"הרופא השמיני" שגמולם על ידי פול מקגאן, ענב עניבת אסקוט כחולה, בספיישל דוקטור הו "ליל הדוקטור".
ראו גם

עניבה
עניבת פרפר
חליפת בוקר
פראק
הערות שוליים

↑  Cravats vs Ascot Ties - What’s the Difference?, Cravat Club, ‏2023-02-21 (באנגלית)
↑  https://www.facebook.com/sven.raphael.schneider, How To Wear Ascots & Cravats (And What's The Difference?), ‏2016-06-15 (באנגלית אמריקאית)
↑  M1 Steel Combat Helmet and Liner, web.archive.org, ‏2023-01-02
↑  Wayback Machine, web.archive.org
↑  Banned from the royal enclosure: The rise and fall of the ascot tie – BBC News, web.archive.org, ‏2021-12-06
↑  הסרט "סקובי דו אברהקדברה דו"
עניבת אסקוט
עבאסיה (לבנון)

| --- | --- |
 מדינה:  לבנון לבנון
 מחוז:  דרום לבנון
 נפה:  צור
 גובה:  252 מטרים
 קואורדינטות:  33°17′55″N 35°16′59″E﻿ / ﻿33.298611111111°N 35.283055555556°E﻿ / 33.298611111111; 35.283055555556 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןעבאסיה(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןעבאסיה  he tabBackground:;tabBorder:#aaa;defaultTab:0;
 
עַבָּאסִ֫יּה (בערבית: العباسيّة; בתעתיק מדויק: אלעבאסיּה) היא עיירה שיעית בלבנון, ששייכת לנפת צור במחוז הדרום בלבנון.
גאוגרפיה

עבאסיה שוכנת כעשרה ק"מ צפונית מזרחית לעיר צור וגובלת ממזרח בדיר קאנון אל-נהר וטורא, ומצפון בבּוּרְג' רַחָּאל. הגובה הממוצע בעיירה הוא כ-250 מטר מעל פני הים והיא משתרעת על פני שטח של 35,000 דונם. מיקומה בנקודת האמצע שבין העיר צור לכפרי האזור, הופכת את עבאסיה לשלוחה עירונית, כלכלית ותרבותית של העיר ולמרכז שירות חיוני לכפרי הסביבה.
אטימולוגיה

על פי פאלמר, היישוב נקרא על שמו של אל-עבאס, דודו של הנביא מוחמד שהיה מחברי הצחאבה. גרסה מקומית מייחסת את שם העיירה לשייח' עבאס אל-מוחמד (ער'), שהיה שליט האזור, בשנת 1750.
היסטוריה

במקום נמצאו קברים ועתיקות מהתקופות: הפיניקית, היוונית, הרומית והתקופה הביזנטית.
בשנת 1875 ביקר במקום ויקטור גרן וכתב שמדובר בכפר גדול, מאוכלס על ידי 600 מתואלים ו”במורדות המערביים של הגבעה הזו, אני מבחין בכמה סרקופגים עתיקים ובסלעים רבים ששימשו בעבר כמחצבות.”
בסקר של הקרן לחקר פלסטין המערבית (PEF), בשנת 1881, נכתב, על אודות המקום: ”"כפר בנוי אבן, בו גרים 400 מתואלים, בנוי על רכס; האדמה סביבו מעובדת... ויש מטעי תאנים וזיתים. אספקת המים מגיעה מברכה גדולה מצפון וממעיין טוב... אין עתיקות, ורק בורות מים מעטים."”
אוכלוסייה

האוכלוסייה הרשומה של עבאסיה מונה כ-8,500 איש, אך באזור המוניציפלי של העיירה גרים כ-22,000 איש. מרוב המשפחות יצאו מהגרים אל מחוץ למדינה, אך הם קשורים למשפחתם ותורמים להתפתחות העיירה.
ההגירה עברה ארבעה שלבים עיקריים:
השלב הראשון החל בסוף המאה ה-19 ובתחילת המאה העשרים לאמריקה הצפונית ולאמריקה הדרומית, בעיקר לארגנטינה.
במהלך ואחרי מלחמת העולם השנייה, יצאו מהגרים, בעיקר לארצות מערב אפריקה.
השלב השלישי החל ב-1960, כאשר החלה תנופת הפיתוח של מדינות המפרץ ויצאו לשם בעלי מקצוע בתחום הבניה וכן גם משכילים.
השלב הרביעי נמשך עד היום, לאותם יעדים וכן למדינות באירופה.
הערות שוליים

↑  Palmer, E.H, The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer, Committee of the Palestine Exploration Fund, 1881, עמ' 1
1 2  منال زبد, العباسية بلدة تختزن حضارة عمرها مئات السنين, صدى صور, ‏14 אוקטובר 2018 (בערבית)
↑  השייח' עבאס אל-מוחמד (נפטר ב-1767) היה שליט אזור דרום לבנון בתקופת האימפריה העות'מאנית. בתקופתו נבנתה מחדש העיר צור. ראו: الشيخ عباس المحمد النصار الوائلي مجدد بناء مدينة صور (השייח' עבאס אל-מוחמד א-נסאר אל-ואא'לי, שבנה מחדש את העיר צור)
1 2 3  Welcome to ABBASSIEH - South Lebanon, www.libanvision.com, ‏2020
↑  Guérin, V., (1880). Description Géographique Historique et Archéologique de la Palestine (in French), Vol. 3: Galilee, pt. 2, Paris: L'Imprimerie Nationale, 1880, עמ' 249
↑  Conder, C.R.; Kitchener, H.H., The Survey of Western Palestine: Memoirs of the Topography, Orography, Hydrography, and Archaeology, Vol. 1, London: Committee of the Palestine Exploration Fund, 1881, עמ' 47
עונת 1960/1961 בליגה א'

עונת 1960/1961 בליגה א' הייתה העונה השישית של ליגה א' כליגה השנייה בחשיבותה בכדורגל בישראל.
על ניצחון במשחק הוענקו שתי נקודות ונקודה בודדת הוענקה על תיקו.
הליגה כללה 14 קבוצות. את העונה הסדירה הפועל טבריה במקום הראשון והעפילה לליגה הלאומית לעונת 1961/1962.
הפועל חדרה והפועל הרצליה ירדו ליגה.